ไกล่เกลี่ยจบ เบนขอโทษชกสาวตาปิด ขอทำดีล้างผิด (คลิป)
เบน-ชลาทิศ โผล่แล้ว หลังเก็บตัว เงียบจากเหตุต่อยสาวอุดรฯ ตาปิด พร่ำขอโทษคู่กรณีและทุกคนที่รู้จัก ทั้งเสียใจ ละอายใจ ไม่ขอแก้ตัวใดๆ ยืนยันดูแลค่ารักษาพยาบาลให้คู่กรณีแล้ว เหลือแต่นัดขอโทษเป็นการส่วนตัว อ้อนขอพิสูจน์ตัวเอง จะบำเพ็ญตนเพื่อสาธารณประโยชน์ โดย 1 ปีหลังจากนี้ รายได้ทุกงานจะหักออก 10% ด้านสาวเหยื่อหมัดเผย พอใจในเรื่องค่ารักษาและสินไหม เหลือแค่นักร้องดังมาขอโทษเท่านั้น,กรณี น.ส.สาวิตรี ว่องไว อายุ 24 ปี สาวอ.บ้านผือ จ.อุดรธานี เข้าแจ้งความกับพนักงานสอบสวน สน.ทองหล่อ ให้ดำเนินคดีกับนายชลาทิศ ตันติวุฒิ หรือเบน ชลาทิศ นักร้องชื่อดังฐานทำร้ายร่างกาย หลังถูกชกเข้าที่เบ้าตาซ้ายได้รับบาดเจ็บ เหตุเกิดหน้าร้านอาหารชาการิกิ ซอยสุขุมวิท 55 (ทองหล่อ 16) เมื่อตี 3 เศษ วันที่ 18 มี.ค.ที่ผ่านมา หลังเกิดเหตุนักร้องหนุ่มคนดังหลบหน้าสื่อ ไม่ให้สัมภาษณ์ถึงกรณีที่เกิดขึ้น ขณะที่ผู้เสียหายยืนยันต้องให้นักร้องหนุ่มขอโทษ จะถอนแจ้งความตามที่เสนอข่าวไปนั้น,ความคืบหน้าเรื่องนี้ ล่าสุดช่วงบ่ายวันที่ 23 มี.ค. ที่ชั้น G ฟิวเจอร์พาร์ครังสิต นักร้องชื่อดัง เบน-ชลาทิศ ตันติวุฒิ ได้เดินทางมาโชว์ตัวในงานอีเวนต์ พร้อมเปิดใจถึงกรณีดังกล่าวด้วยสีหน้าเคร่งเครียดว่า ขออนุญาตใช้พื้นที่ตรงนี้พูดเลยแล้วกัน ไม่มีคำแก้ตัวใดๆ เหตุการณ์ที่เกิดขึ้นทั้งหมด ขอรับผิดชอบเพียงผู้เดียว สำหรับคู่กรณีของตน ทุกๆฝ่ายได้ไปให้ปากคำที่ สน. รวมถึงไปลงบันทึกประจำวันไว้ รายละเอียดขอไม่ไปแตะตรงนั้น เพราะจะทำให้เป็นการลำบากแก่ตำรวจ แต่ที่พูดได้ตรงนี้คือ ตนรวมถึงคู่กรณีได้เจรจาไกล่เกลี่ยกันเรียบร้อยแล้ว รวมถึงค่ารักษาพยาบาล ค่าชดเชยต่างๆที่คู่กรณีเรียกร้องตามเห็นสมควร ได้ดูแลตรงนั้นไป,เบน-ชลาทิศ กล่าวต่อไปว่า สิ่งที่อยากจะพูด คืออยากจะขอโทษคู่กรณีผ่านตรงนี้ ขอโทษทุกๆท่านที่อยู่ในเหตุการณ์วันนั้น ขออภัยจริงๆ อยากจะขอแสดง ความเสียใจกับทุกๆคนเลย ที่รู้จักเบน ชลาทิศ ที่ทำในวันนั้นสร้างความเสียใจ สร้างความผิดหวัง รวมถึง สร้างความโกรธให้กับทุกๆท่าน ไม่มีสิทธิ์จะแก้ตัวใดๆ นอกจากคำว่าขออภัย และรู้สึกเสียใจจริงๆ รู้สึกละอายใจอย่างมากจากเหตุการณ์ที่เกิดขึ้น,นักร้องคนดังเปิดเผยความในใจจากเหตุต่อยผู้หญิงต่อไปว่า ขออนุญาตทุกคนในการพิสูจน์ตัวเองว่า 1 ปีหลังจากนี้ ขอบำเพ็ญตนเพื่อสาธารณประโยชน์ เรื่องนี้ยังไม่ได้ปรึกษาใคร รายได้ทั้งหมดที่จะเกิดขึ้นในนามของเบน ชลาทิศ ตลอดระยะเวลา 1 ปี ทุกๆงานจะหักออก 10% ไม่ว่าจะเป็นจ้างเล็กๆ งานละคร งานร้องเพลง งานโชว์ตัวต่างๆจะถูกหักออก 10% เพื่อมอบให้กับมูลนิธิใดๆ เพื่อไปสร้างประโยชน์ ให้กับสาธารณประโยชน์ จะเป็นเงินจำนวนเท่าไหร่ หรือมูลนิธิใด ขออนุญาตแจ้งให้ทราบในโอกาสต่อไป แต่ทั้งหมดทั้งมวลไม่ใช่จะมาพูดเพื่อขอลบล้างความผิด หรือจะมาแก้ตัว แต่อยากจะแสดงว่าตนเสียใจจริงๆ กับการกระทำที่มันเกิดขึ้น รู้สึกละอายใจมากๆ หวังว่าจะได้รับการให้อภัยจากทุกๆคน,เมื่อถามว่า เหตุการณ์ทั้งหมดเป็นไปตามที่คู่กรณีเล่ามาหรือไม่ เบน-ชลาทิศ กล่าวว่า ขออนุญาตตอบไม่ได้จริงๆ แต่ได้ติดต่อกับคู่กรณีแล้ว แต่ยังไม่ได้คุยกันเป็นการส่วนตัว คิดว่าถ้าผ่านช่วงที่ทุกอย่างมันโถมอยู่ไปแล้ว น่าจะเป็นการเหมาะสมที่จะเข้าไปคุยกับเขาเป็นการส่วนตัว ส่วนสาเหตุของเรื่องเกิดขึ้นได้อย่างไรนั้น ได้ให้ปากคำไว้แล้ว ขออนุญาตไม่ไปแตะตรงนั้น ถ้าพูดอะไรคลาดเคลื่อน จะทำให้มีปัญหาเปล่าๆ ส่วนคำถามว่า สาเหตุเกิดจากเมาหรือเปล่านั้น ประเด็นนี้ทุกคนคงทราบดีอยู่แล้ว ต้องขออภัยที่ทำให้ทุกคนผิดหวังกับการกระทำของตน,เบน-ชลาทิศ กล่าวย้ำอีกว่า รู้สึกละอายใจมาก เสียใจมากจริงๆ มั่นใจว่าสิ่งที่เกิดขึ้นสังคมรับไม่ได้ รวมถึงตนเอง คนรอบข้างจะรู้ว่าตนอ่อนไหวกับเรื่องแบบนี้ ใครทำร้ายใคร ไม่ใช่ว่าเพราะทำร้ายผู้หญิงอย่างเดียว ใครก็ตามไม่มีสิทธิ์ทำร้ายกัน ทำให้รู้สึกละอายใจกับตัวเองว่าเป็นต้นเหตุของเรื่องนี้ หลังเกิดเหตุได้เข้าไปอ่านกระแสในโซเชียลบ้าง รู้สึกละอายใจ เสียใจ สิ่งที่ตนได้รับเป็นสิ่งที่สมควร เมื่อถามว่าก่อนหน้านี้เบนเคยมีเหตุการณ์ทำนองนี้ และยังมีครั้งนี้อีก กลัวแฟนๆติดภาพตรงนี้ไหม เบน-ชลาทิศ กล่าวว่า ต้องขออภัย หวังว่าจะได้รับการให้อภัยจากทุกท่าน อย่างไรก็ตาม รอเจ้าหน้าที่ติดต่อ ตอนนี้ประสานงานกันอยู่ ไม่ได้หมายความว่าเงียบ แต่บางเรื่องขออนุญาตไม่บอกสื่อ แต่ทั้งนี้ทั้งนั้น สิ่งที่เกิดขึ้นครั้งนี้ คนเราต้องมีสติ เมื่อไม่มีสติ สิ่งที่ปฏิญาณตน หรือสิ่งที่ยึดมั่นมาตลอด อาจจะทำมันทั้งที่ไม่ได้ตั้งใจ สุดท้ายก็หนีความผิดไม่ได้,ด้าน น.ส.สาวิตรี ว่องไว อายุ 24 ปี สาวอุดรฯคู่กรณีเหยื่อหมัดเบน-ชลาทิศ เปิดเผยในเวลาไล่เลี่ยกันว่า ทราบว่าเบน-ชลาทิศ ได้ให้สัมภาษณ์ไปเมื่อช่วงบ่ายแล้ว เป็นไปตามนั้น ยังไม่มีเวลาลงตัวในการนัดขอโทษเป็นการส่วนตัว แต่ติดต่อกันตลอดเพื่อหาวันเวลาที่เหมาะสม ส่วนค่าดูแลรักษาพยาบาล ค่าสินไหม พึงพอใจแล้ว เหลือเพียงคำขอโทษจากคุณเบน-ชลาทิศ เท่านั้น ส่วนเรื่องคดีความให้เป็นไปตามกฎหมาย,ขณะที่ พ.ต.อ.นิติวัฒน์ แสนสิ่ง ผกก.สน.ทองหล่อ เปิดเผยว่า ได้สอบปากคำผู้เสียหายไว้แล้ว เหลือเพียงรายงานผลตรวจร่างกายจากแพทย์ว่าลงความเห็นอย่างไร ถึงจะแจ้งข้อหาที่ชัดเจนแล้วออกหมายเรียกนายชลาทิศ ตันติวุฒิ มารับทราบข้อกล่าวหา ต้องทำตามหลักฐานที่รวบรวมได้ เจ้าหน้าที่ตำรวจไม่ได้นิ่งนอนใจ เมื่อมีผู้เสียหายมาแจ้งความก็ดำเนินการตามกฎหมายไม่มีการละเว้น แต่ต้องเป็นไปตามกระบวนการ ให้เวลาเจ้าหน้าที่ทำงานก่อน ถึงจะสรุปผลดำเนินการต่อไป
เบน-ชลาทิศ โผล่แล้ว หลังเก็บตัว เงียบจากเหตุต่อยสาวอุดรฯตาปิด พร่ำขอโทษคู่กรณีและทุกคนที่รู้จัก ทั้งเสียใจ ละอายใจ ไม่ขอแก้ตัวใดๆ ยืนยันดูแลค่ารักษาพยาบาลให้คู่กรณีแล้ว
เบน ชลาทิศ,เบน ชลาทิศ ชกหน้า,เบน ชลาทิศ ตบผู้หญิง,เบน ชลาทิศ ตบหน้า,นักร้อง,ข่าวหน้า1,ดารา